Diari Oficial de la Generalitat Valenciana


Sumari del DOGV 3594, del 30-09-1999 (1999/8216)

DECRET 133/1999, de 17 de setembre, del Govern Valencià, sobre transferència del tram de la carretera CV-90 entre Crevillente i Benijófar a l'administració de l'estat.
-----------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/133/dof/vci/html**

### Dades del document

Número de DOGV
:   3594

Data del DOGV
:   30-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8216


Data del document
:   17-09-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Crevillent
    * Benijófar
    * propietat immobiliària
    * cultura regional
    * xarxa de carreteres

DECRET 133/1999, de 17 de setembre, del Govern Valencià, sobre transferència del tram de la carretera CV-90 entre Crevillente i Benijófar a l'administració de l'estat. [1999/A8216]
  
Per Ordre del Ministeri de Foment de 26 de maig de 1997, es declara urgent i d'excepcional interés públic la construcció de l'autopista de peatge Alacant - Cartagena. En aquestes obres està previst utilitzar el tram Crevillente - Benijófar de la carretera autonòmica CV-90, per la qual cosa el Ministeri de Foment va sol·licitar a aquesta conselleria la incoació de l'expedient per al canvi de titularitat del tram de la carretera CV- 90 des de la intersecció amb la N- 340 (enllaç de Catral - San Felipe Neri) fins a la unió amb la CV-90 en la intersecció amb la CV- 940, Benijófar- San Miguel de Salinas.
  
La Direcció General d'Obres Públiques va dictar diligència de data 8 de juny de 1998, incoant l'expedient oportú de canvi de titularitat de la carretera CV-90, i s'han realitzat els tràmits oportuns per a dur a terme aquest.
  
De conformitat amb el que disposa l'article 7.2 de la Llei 3/1986, de 24 d'octubre, de Patrimoni de la Generalitat Valenciana, article 7 de la Llei 6/1991, de 27 de març, de Carreteres de la Comunitat Valenciana, i article 12 del Reglament General de Carreteres, aplicable a la Comunitat Valenciana, correspon al Govern Valencià la competència per a aprovar l'expedient de canvi de titularitat de carreteres.
  
En virtut d'això, a proposta conjunta del conseller d'Obres Públiques, Urbanisme i Transports i del conseller d'Economia, i Hisenda, amb la deliberació prèvia del Govern Valencià en la reunió del dia 17 de setembre de 1999,
  
DECRETE
  
Primer
  
S'acorda el canvi de titularitat del tram de la carretera CV-90 des de la intersecció amb la N-340 (enllaç de Catral - San Felipe Neri), fins a la unió amb la CV- 90 en la intersecció amb la CV-90, Benijófar - San Miguel de Salinas, a favor de l'administració de l'estat, i per tant, modificar en aquest sentit el catàleg del sistema viari de la Comunitat Valenciana, aprovat per Decret 23/1995, de 6 de febrer del Govern Valencià.
  
Segon
  
Aprovar el acta sobre el canvi de titularitat de la carretera autonòmica Crevillente - Benijófar de la Comunitat Valenciana a l'administració de l'estat, el text del qual es transcriu com a annex al present decret, i autoritzar el conseller d'Obres Públiques, Urbanisme i Transports perquè procedisca a la seua subscripció.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ'SORO
  
El conseller d'Economia i Hisenda,
  
VICENTE RAMBLA MOMPLET
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
Acta sobre canvi de titularitat de la carretera autonòmica Crevillente - Benijófar de la Comunitat Valenciana a l'administració de l'estat.
  
Madrid,
  
Reunits
  
D'una banda, Rafael Arias-Salgado Montalvo, ministre de Foment, en representació de l'administració de l'estat.
  
I d'una altra banda, José Ramón García Antón, conseller d'Obres Públiques, Urbanisme i Transports en representació de la Comunitat Valenciana.
  
Reconeixent-se ambdues parts mútuament i recíprocament la representació en la que actuen,
  
Exposen
  
Primer
  
L'Ordre del Ministeri de Foment de 26 de maig de 1997, declara urgent i d'excepcional interés públic la construcció de l'autopista de peatge Alacant - Cartagena, la inversió de la qual es dirigeix als potencials turístics, agrícoles i tecnològics de la zona, amb un sistema de ciutats i una densitat de població pròximes als estàndards europeus.
  
Segon
  
El Reial Decret 1.808/1998, de 31 de juliol, va adjudicar la concessió administrativa per a la construcció, conservació i explotació de l'autopista de peatge Alacant - Cartagena.
  
Tercer
  
El Ministeri de Foment i la Comunitat Valenciana es troben interessats en possibilitar la utilització del tram Crevillente - Benijófar de la carretera autonòmica CV-90, com una de les calçades de la futura autopista de peatge.
  
Quart
  
L'article 4.1. de la Llei 25/1988, de 29 de juliol, de Carreteres, defineix com a carreteres estatals «les integrades en un itinerari d'interés general o la funció de les quals en el sistema de transport afecte a més d'una Comunitat Autònoma».
  
Cinquè
  
L'article 4.2.1 de la citada Llei 25/1988 disposa que «la xarxa de carreteres de l'estat podrà modificar-se mitjançant reial decret, a proposta del ministre d'Obres Públiques i Urbanisme, per canvi de titularitat de carreteres existents en virtut d'acord mutu de les administracions públiques interessades». El procediment per a tramitar aquest canvi de titularitat es regula per l'article 12 del Reglament General de Carreteres, aprovat per Reial Decret 1.812/1994, de 2 de setembre, que exigeix la incoació i la tramitació del corresponent expedient per la Direcció General de Carreteres; instruït el qual, «amb l'acord de les administracions interessades, s'alçarà pel ministre» ?actualment de Foment- «per a la seua aprovació per reial decret i consegüent modificació de la xarxa de carreteres de l'estat», i s'haurà de formalitzar el canvi de titularitat «mitjançant acta de lliurament subscrita per les administracions interessades, en la qual es definiran amb precisió els límits del tram afectat i béns annexos».
  
Sisè
  
El Decret 133/1999, de 17 de setembre, del Govern Valencià, autoritza el conseller d'Obres Públiques, Urbanisme i Transports a subscriure aquest acord.
  
Pel que s'exposa, i amb la prèvia conformitat expressa de la societat concessionària de l'autopista de peatge, les parts que intervenen
  
ACORDEN
  
1. Queda traspassada a l'administració de l'estat la titularitat del tram Crevillente - Benijófar de la CV-90 que es descriu en els annexos a aquest acord, a l'empara del que estableix l'article 12 del Reglament General de Carreteres.
  
2. L'expedient s'elevarà al Govern per a la seua aprovació i consegüent modificació de la xarxa de carreteres de l'estat.
  
3. El canvi de titularitat serà efectiu a partir del dia en què es formalitze l'acta de lliurament del tram afectat previst en l'article 12.3 del Reglament General de Carreteres.
  
El ministre de Foment
  
RAFAEL ARIAS-SALGADO MONTALVO
  
El conseller d'Obres Públiques, Urbanisme i Transports,
  
José Ramón García Antón
  
ANNEX I
  
Descripció del tram de carretera CV-90 objecte del canvi de titularitat
  
Identificació del tram objecte de la transferència:
  
Carretera CV-90, tram comprés entre l'enllaç de Catral - San Felipe Neri i la intersecció amb la carretera CV-940 (de Benijófar a San Miguel de Salinas). S'afegeix a aquest tram la longitud a ocupar per l'àrea de servei prevista en el Realengo.
  
Longituds aproximades:
  
Tronc: 17.500 ml.
  
Brancs: 15.300 ml.
  
Camins de servei: 14.000 ml.
  
Superfície ocupada aproximada:
  
658.000 metres quadrats aproximadament.
  
Secció tipus:
  
Calçada única, de dos carrils de 3,5 metres sobre plataforma de 10,50 € 11 metres d'ample.
  
Enllaços i interseccions:
  
El tram a transferir té 5 enllaços i 3 seccions. El canvi de titularitat en els enllaços amb carreteres autonòmiques preservarà la continuïtat dels itineraris de manera que es permeta un tractament unitari en els treballs de conservació i explotació en cada carretera.
  
A) Enllaços
  
Enllaç d'accés a Catral i San Felipe Neri
  
Enllaç del tipus diamant amb rotondes secundàries. El vial d'unió de les rotondes distribuïdores passa sobre la CV-90, i permet tots els moviments, fins i tot accés directe a camins locals, a través de les rotondes.
  
Les dues rotondes secundàries, així com el tram de connexió entre aquestes, mantenen la titularitat autonòmica.
  
Enllaç amb carretera Catral-Callosa (CV-913)
  
Enllaç de tipus semitrèvol amb rotondes secundàries i queda la CV-90 sobre el vial d'unió de les rotondes, a través de les quals es permeten tots els moviments.
  
Les dues rotondes secundàries, així com el tram de connexió entre aquestes, mantenen la titularitat autonòmica.
  
Enllaç d'Almoradí-Dolores
  
Enllaç de tipus semitrèvol amb rotondes secundàries i queda la CV-90 sobre el vial d'unió de les rotondes, a través de les quals es permeten tots els moviments.
  
Les dues rotondes secundàries, així com el tram de connexió entre aquestes, mantenen la titularitat autonòmica.
  
Enllaç Almoradí-Formentera (CV-905)
  
Enllaç de tipus diamant amb rotondes secundàries, i queda la CV-90 sobre el vial d'unió de les rotondes, a través de les quals es permeten tots els moviments.
  
Les dues rotondes secundàries, així com el tram de connexió entre aquestes mantenen la titularitat autonòmica.
  
Enllaç d'Algorfa-Benijófar (CV-90)
  
Enllaç de tipus diamant amb rotondes i queda la CV-920 sobre la CV-90, i es permeten tots els moviments a través de les rotondes.
  
Les dues rotondes secundàries, així com el tram de connexió entre aquestes mantenen la titularitat autonòmica.
  
B) Interseccions:
  
Dues rotondes partides en la variant d'Almoradí (Daya Nueva i Almoradí Sud-Daya Nueva)
  
Una rotonda partida en la intersecció amb la CV-90 (Benijófar-San Miguel).
  
Altres estructures
  
A part de les ubicades en els enllaços descrits es pot assenyalar:
  
- 2 passos inferiors (caixons 3x4 m i 2,5 x 2,5 m) entre els enllaços Catral-San Felipe i Catral-Callosa, i un altre (de 4x3 m), al sud d'aquest últim enllaç.
  
- 1 pas inferior (caixó de 2,5 x 2,0 m) entre l'enllaç Catral-Callosa i el pas superior de la carretera del Saladar.
  
- 1 pas superior de la carretera Saladar-Catral.
  
- 1 pas inferior (caixó de 3 x 4 m), entre les dues rotondes de Daya Nueva.
  
- 1 pas superior en Las Heredades-Barrio del Nido.
  
- 1 viaducte sobre el riu Segura.
  
- 1 pas inferior (caixó de 3x 4 m) entre l'enllaç d'Algorfa i la intersecció amb la CV-940.
  
- 7 lloses sobre assarbs.
  
Termes municipals afectats


Còpia Permalink ELI